בס"ד

כדי לחסוך זמן, אני כותב פה כמה נקודות לגבי ליווי אישי אצלי. אנא לעיין בכל זה לפני שפונים אלי, לראות אם מתאים לכם.

נכון לעכשיו התשלום הוא 500 ₪, בתשלום אחד. 
[בעתיד המחיר יעלה ל 1,000 ₪]. 
מי שמצבו הכלכלי דחוק, והוא מקבל פחות מ 40 לשעה לשעת עריכה, המחיר הוא 450 ₪. בתשלום אחד.
אין החזר כספי בשום מקרה.

הליווי הוא למשך 12 שבועות.
יתכן ויהיו תקופות עמוסות בהם לא אוכל להיפגש ולהגיב להודעות. במקרה שכתבו לי מייל ועבר שבוע שלם [ממוצ"ש עד שבת] שלא הגבתי, האברך יכול לרשום את זה לעצמו, ולהזכיר לי אחר גמר ה 12 שבועות, שיש לו זכות להמשיך עוד שבוע.
לפני שמתחילים, יש 'שיחת תיאום ציפיות', בה האברך יכול לשאול מה שרוצה על התהליך הזה, לספר מה הציפיות שלו, ולבדוק האם הם תואמות למציאות. על האברך מוטלת האחריות לשאול בשיחה זו את כל השאלות שיש לו לגבי התהליך הזה, ומה הוא כולל ומה לא. 
נא לשים לב, ששיחת תיאום הציפיות היא רק לגבי איך נראה הליווי האישי הזה. שאלות לגבי עצם העבודה בעריכה תורנית, אין מקומם בשיחה זו, אלא במייל [הרשום מטה], או בטל' במס' 0556782699 [מספר כשר, כמובן], ואשתדל לענות כשאוכל, בלי שום התחייבות. 

במשך זמן הליווי, אני לא רודף אחרי אף אחד.. כל אחד יחליט כמה הוא רוצה לנצל את הזמן הזה שיש לו אפשרות לקבל עזרה והדרכה.
אופן הקשר הוא פגישה אחת לשבוע [לפי הצורך, ראה להלן]. 
אורך הפגישה – כשעה.
בין פגישה לפגישה אפשר לכתוב לי במייל. איני מתחייב לענות מיד, אבל בלי נדר אשתדל. 
עדיף לשלוח מייל מאשר ליצור קשר טלפוני. אפשר להתקשר כדי להודיע שיש מייל דחוף.

אין שום כללים 'מה עושים בעצם בליווי הזה'. כל אברך עומד במקום אחר לגמרי. אני משתדל בעז"ה לשבת עם כל אחד בסבלנות, להבין איפה הוא עומד כיום, מה הוא אוהב לעשות, ומה אני יכול בעז"ה להציע לו כדי להתקדם.
השיחות [והמיילים] הם אך ורק למעשה ממש. 
אמנם יש חשיבות גדולה בלימוד מסודר של שיעורים, ויש בקבוצה כאלו שמלמדים שיעורים כאלו [כמו הרב דיקמן, כמדומני], 
אבל אני [באופי שלי] לא 'מתחבר' לזה, ולכן איני 'מלמד עריכה מתחילה ועד סוף', אלא מתקדם יחד עם העורך צעד אחרי צעד. 
מסיבה זו יתכן מאוד שיהיו שבועות בהם לא נפגש, אם לא יהיה משהו מעשי שיש לדבר עליו.

אני ח"ו לא פוקד ולא מצוה על אף אחד מה לעשות.. רק נותן הצעות, כיוונים למחשבה. אין שום בעיה להגיד לי: 'לא מתחבר לזה, יש לך להציע משהו אחר ?' 
חוץ מזה, כל אחד אחראי על החיים שלו. אין שום סיבה שבעולם להתנצל או להצטדק כו'.. אף אחד לא חייב לי כלום.. 
עם זאת, היות וכאמור לעיל אני רוצה לדבר רק למעשה, לכן אם יהיה נראה לי שיש משהו שבלעדיו לא שייך להתקדם בשום אופן, לא תהיה עוד פגישה או התכתבות במייל, עד שהצעד הזה ייעשה. 

כחלק מהליווי, האברך יכול לשלוח לי קבצים שהוא סיים לעבוד עליהם, לפני שליחתם ללקוח [או למנהל המכון/הפרויקט], ובעז"ה בל"נ אעבור על זה לראות מה יש לי להציע לשפר.
לעבור על קובץ, זה נחשב לפגישה [לגבי הנ"ל, שיש רק פגישה אחת לשבוע].

אמנם כל אברך נמצא במקום אחר לגמרי וכנ"ל, אבל בכללות ניתן לומר שהליווי מתנהל ב 2 מישורים במקביל – 
· העבודה בעצמה: איך ניתן לשפר, מה אפשר להתייעל, לחשוב ביחד על סוג עבודה אחר שאולי מתאים יותר, אולי צריך הדרכה בוורד ובתוכנות אחרות [בר אילן אוצה"ח], כו',

· הקשר עם המכונים: למי כדאי לפנות, התנהלות נכונה ונבונה מול מנהל המכון [או הלקוח], אולי כדאי לעבור למכון אחר, וא"כ איך עושים זאת, אולי לשלב 2 עבודות במקביל, כו'. 


הליווי הזה מתאים מאוד גם למי שעדיין לא התחיל מעולם להתנסות בעריכה, ורוצה לבדוק אם זה מתאים לו. 
זאת בתנאי שהוא מוכן להשקיע ברצינות למשך 3 חודשים, 'על רטוב', היינו ממש כאילו הוא החליט להכנס לזה. 
לכל הפחות 40 שעות לחודש, היינו שעתיים ביום.
א"א לבדוק 'בתיאוריה', צריך להתנסות בשטח, ברצינות. 

צורת הפגישה: מניסיון, עדיף מאוד מאוד להיפגש ממש, לשבת ביחד. זה חוסך המון זמן יקר. אם קשה הנסיעות כו' – כדאי מאוד להשתדל לפחות בפעם הראשונה להיפגש. אני גר בביתר עילית. [יושבים באיזה ביכ"נ, או בחיק הטבע ...]

נא לשים לב – יש מידע שא"א לפרסמו ברבים, רק מפה לאוזן. לכן על האברך להתחייב לשמור לעצמו כל מה ששומע. וד"ל. 

נקודה אחרונה: אני לא רואה את עצמי כמומחה-על, גם איני מכיר את כל המכונים התורניים.. יתכנו מצבים בהם לא יהיה לי מה להציע.. נא לקחת זאת בחשבון מראש.. ב"ה זכיתי לעזור לכו"כ אברכים למצוא פרנסה המתאימה להם, ולהתקדם משמעותית בגובה השכר שמקבלים. ואקווה להיות שליח טוב לעזור לעוד יהודים.
יתכן ותהיה אפשרות לקבל פרטים של כאלו שכבר עשו אצלי את הליווי הזה, לשמוע המלצותיהם. 

מי שאינו מעוניין בתהליך ארוך, אפשר לקבוע איתי פגישה לייעוץ כו' בענין עריכה תורנית, באופן חד פעמי. 100 ₪ לשעה. 

כמובן א"א לאדם לדעת מה באמת טוב לשני. לכן אין לי שום אחריות על מה שיעשה האברך עם המידע או ההצעות שיקבל ממני.
אקווה מאוד להשי"ת שאתן תמיד רק עצות טובות ומועילות.
שמואל בלויא
 A33107566@GMAIL.COM

נקודה חשובה: אמנם לי אין האפשרות לעבוד עם הרבה אברכים במקביל, אבל יש בקבוצה כו"כ עורכים וותיקים ומנוסים שישמחו לעזור לעורכים מתחילים. אפשר לקבל אצלי את הפרטים שלהם. 

הצלחה וס"ד




